Mar 28,2015
కేంద్రం చేతిలో 'పొస్కొ' భవిత: ఒడిశా
భువనేశ్వర్‌: ఒడిశాలోని పారాదీప్‌ సమీపంలో రూ.52000 కోట్ల వ్యయంతో నిర్మించ తలపెట్టిన పోస్కో భారీ ఉక్కు కర్మాగారం ఏర్పాటు అనుమతుల విషయం కేంద్రం పరిశీలనలోనే ఉన్నట్లు ఒడిశా ప్రభుత్వం శనివారం ప్రకటించింది. పరిశ్రమకు అవసరమైన ముడి సరుకు అనుమతులు ఇంకా కేంద్రం పరిశీలనలోనే ఉన్నట్లు రాష్ట్ర ప్రభుత్వం ప్రకటించింది. సంస్థకు అవసరమైన ప్రాస్పెక్టింగ్‌ లైసెన్స్‌ల జారీ విషయమై కేంద్రం లేవనెత్తిన అన్ని అనుమానాలకు రాష్ట్ర ప్రభుత్వం సమాధానాలను పంపిందని రాష్ట్ర ఉక్కు మరియు గనుల శాఖ మంత్రి ప్రఫుల్ల కుమార్‌ మల్లిక్‌ తెలిపారు. అనుమతులకు సంబంధించి కేంద్రం నుంచి ఇంకా ఎలాంటి సమాచారం అందలేదని ఆయన అన్నారు. 2009లోనే ప్రభుత్వం ఖందాధర్‌ ఇనుప రజను నిల్వల నుంచి 2500 హెక్టార్లను రాష్ట్రం ఈ పరిశ్రమకు కేటాయించిందని ఆయన తెలిపారు. అయితే గత అక్టోబరులో కేంద్రం మరో లేఖ రాస్తూ కేటాయించిన నిల్వలలో ఎంత నోటిఫైడ్‌ స్థలం.. ఎంత నోటిఫైడ్‌ కాదో.. తెలపాలంటూ మరలా కోరిందని ఆయన తెలిపారు. దానికి తాము సమాధానం పంపినట్లు వివరించారు. పరిశ్రమ ఏర్పాటు నిమిత్తం తాము రాష్ట్ర ప్రభుత్వం తరఫున అన్ని రకాలుగా కేంద్రంతో నిత్యం సంప్రదింపులు జరుపుతున్నట్లు వెల్లడించారు.
మీ స్నేహితులకు రికమెండ్ చెయ్యండి